钦定古今图书集成/明伦汇编/交谊典/第079卷 > 梁刘勰新论 > 《殊好》
## 钦定古今图书集成/明伦汇编/交谊典/第079卷 > 梁刘勰新论 > 《殊好》

“累榭洞房，珠帘玉扆”，人之所悦也，鸟入而忧。耸石巉
岩，轮菌纠结，猿狖之所便也，人上而栗。五〈英音〉六。〈茎音〉《咸
池》《箫韶》，人之所乐也；兽闻而振悬濑碧潭，澜波汹涌，
鱼龙之所安也；人入而畏飞鼯，甘烟走貊美铁，𪉂日
嗜蛇，人好刍豢。鸟兽与人，受性既殊，形质亦异，所居
隔绝，嗜好不同，未足怪也。人之与兽，共禀二仪之气，
俱抱五常之性，虽贤愚异情，善恶殊行，至于目见日
月，耳闻雷霆，近火觉热，履冰知寒，此之粗识，未宜有
殊也。声色芳味，各有正性，善恶之分，皎然自露，不可
以皂为白，以羽为角，以苦为甘，以臰为香。然而嗜好
有殊绝者，则偏其反矣。非可以类推，弗得以情测，颠
倒好丑，良可怪也。赪颜玉理，眄视巧笑，众目之所悦
也。轩皇爱嫫母之魌貌，不易落英之丽容；陈侯悦敦
洽之丑状，弗贺阳文之婉姿，炮羔“煎鸿，臛蠵臑熊，众
口之所嗛；文王嗜菖蒲之葅，不易龙肝之味；阳春白
雪，激楚采菱，众耳之所乐也。而汉顺听山鸟之音，云
胜丝竹之响；魏文侯好捶凿之声，不贵金石之和；郁
金元憺，春兰秋蕙，众鼻之所芳也。海人悦至臰之夫
不爱芬馨之气。若斯人者，皆性有所偏也。执其所好
而与众相反，则倒”白为黑，变苦成甘，移角成羽，佩《莸
蒜》当薰，美丑无定形，爱憎无正分也。